**МОДЕЛ УГОВОРА О ПРУЖАЊУ УСЛУГА**

**ОДРЖАВАЊА ХИГИЈЕНЕ - ОБЈЕКАТА И ЗЕЛЕНИЛА**

***Закључен између:***

*Наручиоца:* **Туристичка организација општине Дољевац**

*са седиштем у Дољевцу, ул.Омладинска бр.6, 18410 Дољевац*

*ПИБ:* **109286590,** *Матични број:*  **17879324**

*Број рачуна:* **840-1159664-41**

*Телефон:018/4151 - 456, Факс:018/4810-055*

*коју заступа директорка Тања Вученовић,*

*(у даљем тексту: Корисник услуга)*

*и*

*................................................................................................*

*са седиштем у ............................................, улица .........................................., ПИБ:.......................... Матични број: ........................................*

*Број рачуна: ............................................ Назив банке:......................................,*

*Телефон:............................Телефакс:*

*кога заступа...................................................................*

*(у даљем тексту: Извршилац услуга),*

*Основ уговора:*

*ЈН Број:* ***07/2025-02***

*Број и датум одлуке о додели уговора: \_\_\_\_\_\_\_\_ од \_\_\_\_\_.2025.године*

*Понуда изабраног понуђача бр. \_\_\_\_\_\_ од\_\_\_\_\_\_\_\_\_\_\_\_\_\_\_*

Члан 1.

Предмет уговора је набавка услуга одржавање хигијене - објеката и зеленила број: 07/2025-02 на комплексу Аква парка у Дољевцу, на основу позива за подношење понуда објављеном на Порталу управе за јавне набавке \_\_\_\_\_\_ 2025.године а у свему према понуди Извршиоца услуга број: \_\_\_\_\_\_\_\_ од \_\_\_\_\_\_. године, која се налази у прилогу овог уговора и чини његов саставни део.

Члан 2.

Укупна цена за тражене услуге које су предмет овог уговора а у свему према понуди Извршиоца услуга из члана 1. овог уговора, укупно износи \_\_\_\_\_\_\_\_\_\_\_\_\_\_\_\_\_\_ динара без ПДВ-а, (\_\_\_\_\_\_\_\_\_\_\_\_\_\_ динара са ПДВ-ом) односно највише до износа процењене вредности – 5.600.000,00 динара без обрачунатог ПДВ-а.

Укупна цена предметне услуге биће одређена према коначним количинама из техничке спецификације, с тим да не може бити већа од уговорене вредности набавке.

Уговорена јединична цена је фиксна и не може се мењати током целог периода

трајања уговора.

Члан 3.

Корисник услуга се обавезује да цену услуге утврђену у члану 2. овог уговора плати у року од највише 45 дана од дана пријема исправног рачуна, испостављеног за стварно извршене услуге у претходном месецу уз верификовани записник или радни налог о извршеним услугама, потписан од стране Корисника, на рачун Извршиоца услуга \_\_\_\_\_\_\_\_\_\_\_\_\_\_\_\_\_\_\_\_\_\_код \_\_\_\_\_\_\_\_\_\_\_\_\_\_ Банке.

Члан 4.

Услуге ће се вршити сукцесивно, на месечном нивоу у складу за потребама Корисника.

Корисник услуга задржава право корекције уговорених количина, у складу са конкретним потребама, с обзиром да су количине из спецификације дате оквирно.

Члан 5.

Место извршења услуга је комплекс Аква парка у Дољевцу и то:

8 извршиоца, од чега 3 извршилаца за 12 месеци, оквирни период у коме ће се пружати услуге је 13. марта 2025. године, до 12. марта 2026. године, оквирно 261 дан у наведеном периоду и 5 извршилаца, оквирни период у коме ће се пружати услуге је 01. јун 2025. године, до 15. септембра 2025. године, оквирно 107 дана у наведеном периоду.

У периоду из претходног става овог члана, Аква парк неће радити 8 дана, због редовног одржавања (које ће одредити Корисник у складу са својим потребама и о чему ће обавестити извршиоца 24 сата пре планираног редовног одржавања).

Укупан број сати је дат оквирно, тако да Наручилац задржава право измене у зависности од исказаних потреба, а све у складу са процесом рада, о чему ће Извршилац услуга бити благовремено обавештен од стране Наручиоца

Члан 6.

Извршилац услуге дужан је да:

-достави податке одговорном лицу Корисника услуга о лицу за контакт које ће бити задужено за сарадању са њим (име, презиме, звање и број телефона);

-достави у року од 8 дана од дана закључења уговора податке о лицима која ће бити ангажована на извршењу услуге и достави сертификате и годишње дозволе за рад занајвише 8 лица, која ће бити ангажована на извршењу услуга одржавања хигијене.

Извршилац услуга је дужан да одговорном лицу Корисника услуга достави акт, којим је одредио руководиоца тима (координатора) који спроводи услуге. Руководилац тима има обавезу потпуне сарадње са одговорним лицем Корисниика и лицем које он у име Корисника овласти да управља Аква парком у смислу спровођења организације посла и безусловног спровођења Правилника Аква парка.

Члан 7.

Извршилац услуга је дужан да приликом закључења уговора кориснику преда средство финансијског обезбеђења за испуњење уговорних обавеза и то једну бланко сопствену меницу, која мора бити евидентирана у Регистру меница и овлашћења Народне банке Србије. Меница мора бити оверена печатом и потписана од стране лица овлашћеног за заступање, а уз исту мора бити достављено попуњено и оверено менично овлашћење – писмо, са назначеним износом од 10% од укупне вредности понуде без ПДВ-а. Уз меницу мора бити достављена копија картона депонованих потписа који је издат од стране пословне банке коју понуђач наводи у меничном овлашћењу – писму. Рок важења менице за испуњење уговорних обавеза је док траје уговорна обавеза.

Корисник услуга ће уновчити меницу уколико Извршилац услуга не испуњава уговорне обавезе које се односе на испуњење уговорних обавеза.

Уколико Давалац услуга не достави меницу, Уговор ће се раскинути.

Члан 8.

Сви запослени код Извршиоца услуга који раде на комплексу Аква – парка за време вршења услуге морају да носе униформу. Униформу обезбеђује Извршилац услуга.

Члан 9.

Извршилац услуга гарантује Кориснику услуга да ће своје уговорене обавезе обављати, у складу са природом уговореног посла, у духу добрих пословних обичаја, са пажњом доброг привредника, у свему према правилима струке, законима, домаћим и међународних стандардима и позитивним нормама.

Извршилац услуга је у обавези да приликом ангажовања лица за извршење услуге, поштује одредбе и испуни услове Закона о раду и одредбе Закона о безбедности и здрављу на раду.

Извршилац услуга гарантује да ће лица која је ангажовао пре почетка вршења услуга упознати са одредбама Правилника Аква парка и да иста доследно учествују у његовом спровођењу.

Члан 10.

Извршилац услуга је у потпуности одговоран за штету коју Кориснику услуга нанесу извршиоци посла ангажовани од стране Извршиоца, у току ангажовања код Корисника услуга, без обзира да ли је штета последица намере, грубе непажње или нехата.

У случају настанка штете или сумње да је штета настала, уговорне стране су обавезне да образују заједничку комисију састављену од подједнаког броја представника уговорних страна, са циљем да заједнички утврди основ настанка штете, лице које је нанело штету, износ штете и сл.

Извршилац услуга је обавезан да износ штете утврђен од стране заједничке комисије измири у року од 8 дана од дана сачињавања записника о штети коју сачињава комисија из претходног става овог члана.

Члан 11.

Корисник услуга има право да врши контролу и надзор над пружањем услуга и да периодично врши процену квалитета извршених услуга. Такође има право да писменим путем затражи од Извршиоца услуга да замени запосленог – ангажованог, који у име Извршиоца услуге своје послове не обавља у складу са уговореним обавезама.

У том смилу извршилац услуга је дужан да одмах и без поговора поступи по примедбама Корисника услуга.

Члан 12.

Уколико Извршилац услуга не обезбеди извршење услуге у складу са условима наведеним у уговору, а да до тога није дошло кривицом Корисника услуга, нити услед дејства више силе, обавезан је да за сваки дан недоласка извршилаца посла у предвиђено време, плати Кориснику услуга износ од 2‰ (промила), (0,2 %) од укупне уговорене вредности посла, с тим да укупан износ уговорене казне не може прећи 5% уговорене вредности посла.

Наплата уговорене казне врши се одбијањем од рачуна при исплати, и то без обавезе претходног обавештавања. Право Корисника услуге на наплату уговорене казне не утиче на право Корисника услуга да захтева накнаду штете. Извршилац услуга се обавезује да евентуалну штету која настане извршењем или неизвршењем услуга из члана 1. Уговора, а која је изазвана од стране Извршиоца услуга, надокнади Кориснику услуга у целости.

Члан 13.

Корисник може једнострано да раскине уговор и без остављања накнадног рока ако га је Извршилац услуга обавестио да неће да испуни уговор, односно када је очигледно да Извршилац услуга неће моћи да испуни уговор ни у накнадном року.

Члан 14.

Средства за реализацију овог уговора обезбеђена су Финансијским планом Корисника услуга за 2025. годину.

Плаћање доспелих обавеза насталих у 2025. години, вршиће се до износа процењене вредности јавне набавке односно до висине одобрених средстава за ту намену, а у складу са Законом којим се уређује буџет за 2025.годину.

За део реализације уговора који се односи на 2026. годину, реализација уговора зависиће од обезбеђења средстава предвиђених Финансијским планом Корисника услуга за 2026. годину.

Корисник услуга је у обавези да обавести Извршиоца услуга о прекиду-раскиду Уговора најмање месец дана пре истека уговорених средстава.

Члан 15.

Овај уговор производи правна дејства од дана потписивања овлашћених лица обе уговорне стране и закључује се на период од 12 месеци.

Све евентуалне спорове који настану из, или поводом овог уговора, уговорне стране покушаће да реше споразумно.

Уколико спорови између Корисника услуга и Извршиоца услуга не буду решени споразумно, уговара се надлежност стварно надлежног суда.

Члан 16.

На све што није регулисано овим уговором примениће се одредбе Закона о облигационим односима и важећи прописи за предметну услугу, као и остали позитивни законски прописи.

Овај уговор сачињен је у 4 (четири) истоветних примерка, по 2 (два) примерка за обе уговорне стране.

Уговор се сматра закљученим, даном потписивања обе уговорне стране.

|  |  |
| --- | --- |
| Извршилац услуга  \_\_\_\_\_\_\_\_\_\_\_\_\_\_\_\_\_\_\_\_\_\_ | Корисник услуга Туристичка организација општине Дољевац  \_\_\_\_\_\_\_\_\_\_\_\_\_\_\_\_\_\_\_\_\_  Тања Вученовић |